Määri
Määri on küla Lääne-Viru maakonnas Väike-Maarja vallas. Küla on esimest korda mainitud 1483. aastal (Meyris), küla suuruseks on hinnatud 14 adramaad. Määri kivikalme (arheoloogiamälestisena riikliku kaitse all), mis tuntud kui Kirikumägi, pärineb I aastatuhande esimesest poolest p.Kr. Määri küla kirjapandud ajalugu on tihedalt seotud Määri mõisaga. Mõisa esimese omanikuna on teada Wolmar Wrangel.